প্রথমে মাছগুলো ধুয়ে একটু নুন মাখিয়ে রাখতে হবে। এবার ননস্টিক প্যানে ১ চা-চামচ ঘি আর তেল গরম করে এলাচ, দারচিনি ও লবঙ্গের ফোঁড়ন দিয়ে মাছের টুকরোগুলো হালকা ভেজে তুলে রাখুন। এই তেলেই পেঁয়াজ, আদা-রসুনবাটা একটু কষিয়ে প্রয়োজন মতো জল দিয়ে লঙ্কাগুঁড়ো, নুন, কাজুবাদাম-বাটা, পোস্তদানা-বাটা, কিশমিশ-বাটা, দই, তেজপাতা দিয়ে আরও কিছুক্ষণ কষিয়ে নিন। তারপর ভাজা মাছগুলো দিয়ে অল্প আঁচে ঢেকে রান্না করুন। রান্নার শেষের দিকে গরম মসলার গুঁড়ো, বাকি ঘি আর সামান্য চিনি দিয়ে নামিয়ে ফেলুন।